钦定古今图书集成/明伦汇编/闺媛典/第094卷 > 曹复彬妻杨氏〈二女附〉
## 钦定古今图书集成/明伦汇编/闺媛典/第094卷 > 曹复彬妻杨氏〈二女附〉

按《明外史列女传》：“杨氏，江都人，诸生曹复彬妻。城破，
复彬中创仆地，杨匿破屋中。长女蒨文年一十四，趣
母决计。次女蒨红年十二，请更衣死。母止之，复彬执
不可，乃为三缳次第而缢。”

===孙氏九烈〈陈氏薛氏张廷铉妹附〉===按《明外史列女传》：“江都兰氏，孙道升继妻。其前妻女
曰四，兰所生曰七，皆嫁古氏；次曰存，孙女曰巽，皆未
嫁。其弟道干、道新并先卒。道干妻王氏，子天麟妻丁
氏，道新妻古氏，其从弟子启先妻董氏。江都之围，诸
妇女各手一刃一绳自随。城破，巽先缢死，兰时年五
十四。或曰：‘母老，可无死’。弗听，引绳自缢。绳断堕地，不”
死；再缢；一卒至，挥刃断绳，不死；兵去，又缢，乃死。王氏、
丁氏方缢，会卒至，急走匿，夜相持投舍，后汪中死。古
氏亦五十四，守节三十年。头尽白，投井，众止弗听，遂
死。有女嫁于吴，生女曰睿，方八岁，适在外家，从死于
井。董氏居僻室，念卒且至，以带系门枢缢死。存病足，
力疾趋井傍，投井死。董氏之娣有祖母曰陈氏，方寄
居，与董同处僻所，及孙之妇女皆死，陈氏亦自缢。四
与七同缢于床，四死。七素壮不死，强其婢以手扼喉，
乃死。同时张廷铉妻薛氏，城破自缢死。廷铉之妹曰
五，遇卒，鞭挞使从己，大呼曰：“杀即杀，何鞭为！”遂杀死。